Martin Steyn se boeke gryp jou aan die strot en wys vir jou die donker kant van reeksmoordenaars, psigopate en misdadigers. Sy nuutste boek, Losprys, is geen uitsondering nie. Hier toon hy weer sy staal as hy fiksie met die realiteit verweef.
“Iets wat ek sommer gou geleer het toe ek begin het om met die polisie te praat is dat dit meestal nie is soos wat ’n mens dink nie.
“Die idee kom van ’n ou saak af – ’n seun wat in Kaapstad ontvoer en deur twee Europeërs vir ’n losprys aangehou is. Gyselaaronderhandelaars het by die gesin se huis ingetrek en met die ontvoerders onderhandel.
“Ek het destyds oor die saak gelees en sulke goed lê maar in ’n skrywer se onderbewussyn en wag op ’n katalisator.